MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr.23542/11.04.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre

privind acceptarea ofertei de donaţie a unui teren în suprafață de 71 mp, înscris în CF nr. 157763 Satu Mare

Prin oferta de donație autentificată sub nr. 1330/11.04.2024, numiul Moldovan Szabolcs, cu domiciliul în Satu Mare, Bd. Muncii bl.H7, ap.5, în calitate de proprietar, donează Municipiului Satu Mare, terenul în suprafață de 71 mp, înscris în CF nr. 157763 Satu Mare sub nr. cadastral 157763.

Din declarația anterior menționată rezultă faptul că taxele și impozitele locale aferente acestui teren sunt achitate, iar valoarea la care imobilul teren va fi înregistrat în evidențele contabile ale UAT Municipiul Satu Mare este de 17 040 lei, valoare stabilită potrivit grilei notariale.

Donația se face în vederea asigurării locului de întoarcere la capătul străzii Crăieselor din municipiul Satu Mare, aprobat în planul urbanistic pentru acea zonă.

Menționez că asupra imobilului este înscris în favoarea creditorului Alpha Bank România S.A, prin încheierea de carte funciară nr. 3462/2022, o ipotecă și interdicții de grevare cu sarcini și/sau servituți și asupra construcției viitoare iar creditorul și-a dat acordul pentru cedarea către Municipiul Satu Mare a terenului și ulterior la ridicarea ipotecii pentru suprafața de teren cedată pentru a face posibilă înscrierea în domeniul public.

Acceptarea donaţiei şi notarea în evideţele de carte funciară urmează a se face în conformitate cu prevederile art. 881 şi art. 1014 Cod Civil.

Având în vedere considerentele ce preced şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit căruia Consiliul Local are atribuţii în administrarea domeniului privat al municipiului, înaintăm prezentul proiect de hotărâre cu propunere de aprobare.

Șef serviciu

Faur Mihaela

Faur Mihaela/2ex